ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670023404
ขอให้แก้ไขปัญหากรณีได้รับความเดือดร้อนจากการก่อสร้างของเพื่อนบ้าน บริเวณ บ้าน (ไม่มีเลขที่) อยู่ติดกับบ้านเลขที่....ซอยนวมินทร์ 85 แขวงนวมินทร์ เขตบึงกุ่ม กรุงเทพมหานคร 10240 เนื่องจากผู้ร้องแจ้งว่า บ้านหลังดังกล่าวเป็นบ้านกำลังก่อสร้าง ลักษณะเป็นบ้านตึก 2 ชั้น แต่ทำบ้านสูง ปลูกสร้างขนาบไปกับบ้านของผู้ร้อง ที่สูงเกือบ 3 ชั้น บ้านมีการก่อสร้างทุกวันตั้งแต่เวลาประมาณ 07.00 น. แต่ไม่ทราบว่าก่อสร้างถึงเวลาเท่าใด ผู้ร้องได้รับความเดือดร้อนจากการก่อสร้างของบ้านหลังดังกล่าว คือ มีเศษปูนร่วงหล่นเข้ามาในพื้นที่บ้านของผู้ร้อง อีกทั้งบ้านมีการก่อสร้างติดกับบ้านของผู้ร้องมาก น่าจะใกล้กว่า 50 เซนติเมตร ทำให้เสียงจากการก่อสร้างรบกวนบ้านของผู้ร้องเป็นอย่างมาก อีกทั้งมีฝุ่นละอองจากการก่อสร้างฟุ้งกระจายเข้ามาในบ้านของผู้ร้อง ทำให้ต้องปิดหน้าต่างตลอดเวลาเมื่อข้างบ้านมีการก่อสร้าง ทำให้บ้านของผู้ร้องร้อนอบอ้าว เพราะลมไม่ระบายจากการปิดหน้าต่าง สามีของผู้ร้องอายุมากแล้ว และผู้ร้องต้องใส่เครื่องช่วยหายใจ ทำให้พักอาศัยอยู่บ้านไม่ได้ ต้องย้ายไปอยู่บ้านลูกในช่วงที่มีการก่อสร้าง ประสบปัญหามาเป็นระยะเวลา 4-5 เดือนแล้ว เบื้องต้น เคยแจ้งไปยังหมายเลขสายด่วน 1555 และแจ้งไปยังสำนักงานเขตบึงกุ่มให้ไปเจรจากับบ้านหลังดังกล่าวให้มีการกั้นสแลน และให้ตรวจสอบระยะการปลูกสร้าง แต่ปัญหายังไม่ได้รับการแก้ไข อีกทั้งเคยแจ้งผู้รับเหมาให้กั้นสแลน แต่ยังไม่มีการกั้น และผู้ร้องเคยแจ้งเจ้าของบ้านว่าให้หยุดก่อสร้างวันอาทิตย์ แต่ล่าสุด วันอาทิตย์ที่ 9 มิถุนายน 2567 บ้านยังมีการก่อสร้างและสร้างความเดือดร้อนรำคาญให้ผู้ร้องอยู่เช่นเดิม อีกทั้งผู้ร้องแจ้งว่า ก่อนหน้านี้ ส่วนของพื้นที่ลาดหน้าบ้านของผู้ร้องมีการก่อปูนทำท่อระบายน้ำ แล้วบ้านหลังดังกล่าวมีการสร้างบ้านให้คนงานอยู่อีกฝั่งหนึ่ง แต่มีการทุบท่อของบ้านผู้ร้องทำให้แตกเสียหาย และใส่ท่อ PVC เข้ามาที่ท่อของบ้านของผู้ร้องต่อท่อไปยังบ้านคนงาน ทำให้เกิดการอุดตันมีเศษใบไม้และอื่นๆขังอยู่ในท่อ เมื่อไปแจ้งเจ้าของบ้าน ประมาณ 2-3 เดือนผ่านไปจึงมาเอาท่อ PVC ออก ซึ่งทำให้น้ำพอไหลได้แต่ข้างในยังมีเศษถุงอุดตันอยู่บ้าง (ตามผู้ร้องแจ้ง) แต่ยังไม่มีการนำปูนมากลบบริเวณที่ทุบไว้ยังเกิดความเสียหาย โดยอ้างว่าจะมากลบให้เมื่อที่บ้านทำปูน ซึ่งผู้ร้องเห็นว่าบ้านมีการทำปูนแล้วที่ชั้นสอง แต่ก็ยังไม่มากลบส่วนที่ทุบบริเวณหน้าบ้านผู้ร้องแต่อย่างใด จึงประสงค์ให้หน่วยงานที่เกี่ยวข้องแก้ไขปัญหากรณีได้รับความเดือดร้อนจากการก่อสร้างของเพื่อนบ้านหลังดังกล่าว เพื่อบรรเทาความเดือดร้อนให้แก่ผู้ร้องต่อไป (ผู้ร้องยินดีให้เปิดเผย ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata